ضلع وجے نگر

ضلع وجے نگر جنوبی بھارت کی ریاست کرناٹک کا ایک ضلع ہے جو کلیانہ-کرناٹک کے علاقے میں واقع ہے۔ وجے نگر شہر اس کا صدر مقام ہے۔

2 اکتوبر 2021ء کو وجے نگر کو باضابطہ طور پر بللاری سے الگ کر کے ہوسپیٹ کو ضلع ہیڈ کوارٹرقرار دیتے ہوئےریاست کا 31 واں ضلع بنا دیا گیا۔ ہیمپی جو مشہور وجے نگر سلطنت کا سابق دار الحکومت اور یونیسکو کا عالمی ثقافتی ورثہ ہے اسی ضلع میں واقع ہے اور اس ضلع میں اور کئی تاریخی مقامات بھی واقع ہیں۔

 تاریخ 
قرون وسطی کے اواخر کے ہندوستان کے دوران، موجودہ ضلع وجے نگر پر مشتمل خطہ وجے نگر سلطنت کا مرکز تھا۔ برطانوی دور حکومت میں یہ مدراس پریزیڈنسی کا حصہ تھا۔ ہندوستان کی آزادی کے بعد، جمہوریہ ہند میں بھارتی ریاستوں کی تنظیم کے دوران، 1953ء میں آندھرا پردیش کی تشکیل کے ساتھ، وجے نگر علاقہ نو تشکیل شدہ میسور ریاست کے بللاری ضلع کا حصہ تھا۔ 2020ء میں بللاری سے چھ تحصیلوں کو الگ کرکے ان میں سے ایک نیا ضلع بنانے کا منصوبہ بنایا گیا تھا۔ 2020ءمیں بی ایس یدی یورپا جب وزیر اعلی تھے، کرناٹک کی حکومت نے اس منصوبے کو منظوری دی اور 18 نومبر 2020ء کو ضلع وجے نگر کی تشکیل کو مطلع کیا، اس طرح یہ 2021ء میں کرناٹک کا 31 واں ضلع بن گیا۔

اس وقت وجئے نگر ضلع کلیانہ کرناٹک علاقہ کا حصہ ہے۔

 آبادیات 
2011ء کی مردم شماری کے مطابق، جو علاقہ اب ضلع وجے نگر ہے اس کی آبادی 1,353,628 ہے، جس میں سے 359,694 (26.57%) شہری علاقوں میں رہتے ہیں۔ وجے نگر ضلع میں جنس کا تناسب 976 خواتین فی 1000 مردوں پر ہے۔ درج فہرست ذاتیں اور درج فہرست قبائل بالترتیب آبادی کا 322,603 (23.83%) اور 235,724 (17.41%) ہیں۔  

2011ء کی مردم شماری کے وقت، آبادی کا 78.09% کنڑ، 9.37% اردو، 5.82% لمباڈی، 3.97% تلگو اور 1.07% تمل زبان بولتے تھے۔ 

 حوالہ جات 

زمرہ:کرناٹک کے اضلاع